SET ดิ่งต่อ! บ่ายร่วงหนักกว่า 17 จุด เสี่ยงหลุดแนวรับ 1760 จุด โบรกฯแนะระวังผันผวนสูง
SET ดิ่งต่อ! บ่ายร่วงหนักกว่า 17 จุด เสี่ยงหลุดแนวรับ 1760 จุด โบรกฯแนะระวังผันผวนสูง โดยเมื่อเวลา 15.07 น. ดัชนี SET อยู่ที่ 1,762.57 จุด ลดลง 17.23 จุด หรือ 0.97% มูลค่าซื้อขายที่ 4.09 หมื่นล้านบาท 
8 พ.ค. 2561

ผู้สื่อข่าวรายงานว่า ดัชนีตลาดหุ้นไทย เมื่อเวลา 15.07 น. ดัชนี SET อยู่ที่ 1,762.57 จุด ลดลง 17.23 จุด หรือ 0.97% มูลค่าซื้อขายที่ 4.09 หมื่นล้านบาท โดยการปรับตัวลดลงอย่างต่อเนื่องของดัชนีหุ้นไทยในวันนี้ ส่วนใหญ่มาจากหุ้นกลุ่มพลังงาน เนื่องจากราคาน้ำมันในตลาดซื้อขายล่วงหน้าได้ปรับตัวลงต่ำกว่าระดับ 70 เหรียญฯ/บาร์เรล 
โดย น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยเช้านี้ปรับตัวลงมากกว่าที่คาดไว้ รับแรงกดดันจากหุ้นในกลุ่มพลังงานหลังจากที่ราคาน้ำมันในตลาดซื้อขายล่วงหน้าได้ปรับตัวลงต่ำกว่าระดับ 70 เหรียญฯ/บาร์เรล ในช่วงที่กำลังรอดูการตัดสินใจของนายโดนัลด์ ทรัมป์ ประธานาธิบดีสหรัฐ เกี่ยวกับข้อตกลงนิวเคลียร์อิหร่านในวันนี้ว่าสหรัฐฯจะคว่ำบาตรอิหร่านหรือเปล่า
อย่างไรก็ดีให้จับตาการเลื่อนแผนเปิดประมูลรถไฟความเร็วสูงเชื่อม 3 สนามบิน และจับตาการเมืองเพิ่มเติม หลังจากที่มีการเคลื่อนไหวของพรรคการเมือง และในสัปดาห์หน้าให้จับตาดูการเจรจาการค้าระหว่างสหรัฐฯ และจีนอีกครั้ง
ทั้งนี้ วันนี้เงินบาทอ่อนค่าลงมาอยู่แถว 31.904 บาท/ดอลลาร์สหรัฐฯ ทำให้มีผลต่อ Fund Flow ด้วย
สำหรับแนวโน้มการลงทุนในช่วงบ่ายนี้ น.ส.ธีรดา เปิดเผยว่า ตลาดฯคงจะยังติดลบอยู่ โดยมีแนวรับ 1,760-1,750 จุด ส่วนแนวต้าน 1,780 จุด
ด้าน บล.เออีซี ระบุในบทวิเคราะห์ มองดัชนี SET บ่ายนี้มีโอกาสย่อตัวลงทดสอบแนวรับถัดไป กราฟราย 120นาที ดัชนียังเคลื่อนไหวในกรอบ Downtrend Channel ต่อเนื่อง หลังจากกด High ต่ำลง เช้านี้ได้ทำ Low ต่ำลงตามมา ยืนยันการแกว่งตัวในกรอบแนวโน้มขาลง ทางเทคนิค สัญญาณโมเมนตัมอ่อนตัวต่อเนื่อง โดย MACD ปรับตัวลดลงติดลบ และพลิกกลับมาต่ำกว่า Signal Line ทำให้ประเมินว่าตลอดบ่ายนี้ SET จะย่อตัวลงทดสอบกรอบแนวรับถัดไป 1,755-1,760 จุด ระมัดระวังความผันผวนสูงหลังจากหลุดแนวรับเช้านี้
 
สำหรับหุ้น 10 อันดับแรกที่กดดัชนีมีดังนี้

ที่มา : ASPEN